stanford-oval/wikipedia huggingface dataset:
Agadez
Talous ja infrastruktuuri > Talous

Agadezissa on keskiajalta lähtien pysähtynyt karavaaneja, jotka ovat kaupungin kukoistuskaudella käsittäneet jopa 20 000 kamelia. Karavaanit ovat kuljettaneet muun muassa orjia, kultaa ja suolaa. Nykyisin kaupungin väestö elättää itsensä käsitöitä tekemällä, kaupankäynnillä ja maataloudella.
Agadezin käsityöläiset tekevät esimerkiksi hopea- ja kultatöitä, nahkatuotteita, savitöitä sekä puu- metalli- ja kiviveistoksia. Agadezilainen Service Artisanat d’Agadez on osuuskunta, joka myy ja vie erilaisia nigeriläisiä käsitöitä, kuten hopeatöitä, batiikkia, kirjottuja tuotteita ja vuolukivitöitä, Eurooppaan. Service Artisanat d’Agadezin toiminnan piirissä on noin 3 000 naista ja 500 miestä. Tuaregikapina on kuitenkin iskenyt artisaaneihin, sillä matkailijoiden uupuminen on vaikuttanut markkinoihin. Matkailuala ei ollut vielä 2010-luvun lopullakaan toipunut vuosien 2007–2009 kapinasta.
Kaupunkiin tuodaan nykyisin esimerkiksi lääkeyrttejä, suolaa, kameleita, kamelinsatuloita, taateleita, stereoita, radioita, pannuja, huopia ja ruukkuja. Näitä tuotteita sitten myydään Agadezin toreilla. Kaupunkiin tuodaan myös läheisillä Aïrvuoriston keitailla kasvatettuja vihanneksia ja hedelmiä.
Maataloudesta saa elantonsa pieni osa agadezilaisista. Kaikkiaan viljelyalaa on 382,8 hehtaaria. Maatalous, joka perustuu kasteluun, on keskittynyt Telwan wadin (hausaksi kori) varrelle. Vettä viljelyksille saadaan pääasiassa Telwasta, mutta myös sateesta. Viljelyksillä ei juuri käytetä maatalouskoneita. Agadeziin on perustettu 35 viljapankkia, joista Unicef rahoittaa 19:ä. Pankeista kolme on nykyisin vaikeuksissa huonon hoidon vuoksi. Maanviljelyksen lisäksi Agadezissa harjoitetaan karjanhoitoa, joka on mahdollista, sillä Agadezissa on ruohoa ja puita kasvavia laitumia. Laitumet ovat hyvässä kunnossa vuoden 2007 sateiden ansiosta. Agadezin alueella on 16 kaivoa karjalle, joista tosin vain kymmenen on toiminnassa.
Talous ja infrastruktuuri > Liikenne

Kaupungissa on Mano Dayakin kansainvälinen lentoasema, jolle on liikennöity Niameysta sekä matkailukaudella eli lokakuusta helmikuuhun suoraan Ranskan Pariisista ja Marseillesta. Tuaregien kapinoinnin vuoksi kaupunkiin ei ole nykyisin lentoja lainkaan. Lentoasema sijaitsee kaupungin keskustasta etelään. Lentoasemalle pääsee esimerkiksi moottoripyörätaksilla tai kävellen. Agadezin pohjoisosasta, gare routièrelta, lähtevät yhteistaksit (taxis brousse), joita kulkee Arlitiin ja Zinderiin. Matka-aika Arlitiin on 3½–4 tuntia ja Zinderiin puolestaan 8–9 tuntia. Kaupungin pohjoisosasta lähtevät myös SNTV-yhtiön linja-autot, jotka kulkevat Arlitiin, Zinderiin ja Niameyhin. Route de Niamey -tieltä tai sen läheisyydestä liikennöivät RTV, EHGM ja Aïr Transport Arlitiin ja Niameyhin. EHGM:n linja-autot liikennöivät Agadezista myös Zinderiin.
Agadezista lähtee myös kuorma-autoja Libyaan. Kuorma-autojen kyydissä pyrkii toisinaan ihmisiä laittomiksi siirtolaisiksi Eurooppaan.
Kaupungista on matkaa Timiaan 220 kilometriä, Arlitiin 238 km, Tahouaan 270 km, Zinderiin 451 km, Bilmaan 609 km ja Niameyhin 953 km. Ténérén aavikkoalueelle on matkaa 500 km.
Talous ja infrastruktuuri > Energia

Agadezista noin 40 kilometrin päässä pohjoiseen, Tchirozérinen kaupungin läheisyydessä hiilikaivoksen luona, sijaitsee Société Nigérienne de Charbon d'Anou Ararenin (SONICHAR) kaksi 16 megawatin lämpövoimalaitosyksikköä. Yksiköt käyttävät polttoaineenaan hiiltä. Yksikköjen tuottamaa energiaa johdetaan Agadezin kaupunkiin ja sen lähialueille. Lisäksi Nigerin uraanikaivokset käyttävät voimalaitosyksikköjen energiaa. Myös Arlitissa on paikallisella hiilellä toimiva voimalaitos, jonka energiaa johdetaan uraanikaivoksille ja Agadeziin.
Talous ja infrastruktuuri > Palvelut

Agadezissa toimii sairaala, joka on avoinna vuorokauden ympäri. Route de l'Aéroport -tien varrella sijaitsee monia yksityisiä puhelintoimistoja, joista on mahdollista soittaa. Kaupungissa on myös turisti-info, postitoimisto, ravintoloita, hotelleja, poliisiasema ja pankkeja. Algerialla ja Libyalla on konsulaatit Agadezissa.
Agadezissa toimi kerran yli 70 matkatoimistoa, toisen lähteen mukaan noin 50, jotka järjestivät matkoja Aïrvuoristoon ja Ténérén aavikkoalueelle. Vuonna 2009 matkatoimistot olivat suljettuina tai ne toimivat pääkaupungissa Niameyssa. Syy tähän on ympäröivän vuoristo- ja aavikkoalueen sulkeminen tuaregien kapinoinnin vuoksi.
Place de la Républiquella toimii kioski, joka myy sanomalehtiä. Paikallinen lehti, Aïr Info, ilmestyy kerran kuukaudessa. Agadezissa toimivia radioasemia ovat yksityiset Sahara FM ja Nomade FM - 101.9MHZ. Sahara FM on kaupungin pääradioasema. Nigerin hallitus lopetti sen määrittelemättömäksi ajaksi huhtikuussa 2008, kun asema oli kertonut armeijan suorittamista pahoinpitelyistä. Se sai jatkaa toimintaansa vasta kahden vuoden kuluttua.
Väestö

Agadezin väestö koostuu monista eri etnisistä ryhmistä, joista suurin on tuaregit. Lisäksi kaupungissa on muun muassa hausoja, djermoja, arabeja, tubuja ja fulbeja. Nigerin virallinen kieli on ranska, mutta Agadezissa käytetään hausaa kaupankäynnissä. Useat tuaregilapset ovat monikielisiä, sillä kotonaan he puhuvat tuaregikieli tamajeqia (myös tomacheck) ja kaduilla puolestaan hausaa ja ehkä myös fulania. Koulussa lapset puhuvat ranskaa sekä joskus myös englantia.
Vuonna 1450 kaupungissa asui noin 30 000 asukasta ja 1500-luvun aikana Agadez sai uusia asukkaita sinne muuttaneista käsityöläisistä ja kauppiaista. Väkiluku pienentyi 1700-luvun lopulla, kun monet asukkaat muuttivat etelään hausojen asuttamiin kaupunkeihin Agadezin menetettyä kaupallisen merkityksensä. 1900-luvun alkuun mennessä väkiluku oli laskenut alle 3 000:en. Agadez lähialueineen kärsi 1900-luvun alussa malariaepidemiasta, joka tappoi useita ihmisiä. Ihmisiä muutti myös alueelta pois, sillä monet menettivät karjansa. Viime aikojen kuivuudet ovat vaikuttaneet Agadezin väkilukuun, kun karjansa menettäneet ovat joutuneet muuttamaan kaupungin laitamille.
Nigerin tilastokeskuksen mukaan vuonna 2017 Agadezin väkiluku oli 123 033. Niistä miehiä oli 51,2 prosenttia. Agadezin väestöstä 72,43 prosenttia oli alle 30-vuotiaita vuonna 2007. Vuonna 2020 kaupungissa on arvioitu olevan 153 298 asukasta.
| Agadezin väkiluvun kehitys vuodesta 1941 vuoteen 2012:> Vuosi | Agadezin väkiluvun kehitys vuodesta 1941 vuoteen 2012:> Väkiluku | Agadezin väkiluvun kehitys vuodesta 1941 vuoteen 2012:> Lähde |
| --- | --- | --- |
| 1941 | n. 3 500 |  |
| 1963 | 6 720 |  |
| 1977 | 20 643 |  |
| 1988 | 49 424 |  |
| 1995 | 85 808 |  |
| 2001 | 78 289 |  |
| 2012 | 110 497 |  |
Väestö > Koulutus

Agadezissa oli vuonna 2017 kaikkiaan 69 peruskoulua. Niistä 59 oli julkisia ja 10 yksityisiä. Toisteen asteen oppilaitoksia oli puolestaan 17. Niistä yksityisiä oli 10 ja julkisia 7. Lisäksi kaupungissa annetaan ammatillista opetusta sekä siellä toimii lukutaitokeskuksia ja madrassia.
Niger perusti vuonna 2014 neljä uutta yliopistoa, yksi niistä tuli Agadeziin. Agadezin yliopisto sai erityisalueekseen uusiutuvan energian. Ensimmäiset oppilaat aloittivat syksyllä 2015. Agadezissa toimii myös niameylaisen Abdou Moumounin yliopiston humanistisen tiedekunnan osa, Institut de Récherches des Sciences Humaines eli IRSH.
Kulttuuri > Arkkitehtuuri

Ennen 1800-lukua rakennetusta Agadezista on säilynyt nykyaikaan vain vähän merkkejä. Tosin varhaisten arabi- ja eurooppalaismatkailijoiden kuvauksista on saatu jonkinlaista tietoa, miltä kaupunki on aikoinaan näyttänyt. Agadezissa 1500-luvulla vieraillut tiedemies ja matkailija Leo Africanus kuvasi kaupungin berberityyliseksi, eli Agadezin on täytynyt olla rakennettu kivestä ja laastista. Kaupungin rakennukset olivat muodoltaan suorakulmioita ja niissä oli kaksi huonetta. Rakennusten ulkorakennukset ja pihamaat olivat puolestaan savitiilestä rakennettuja. Kaupunginmuurien eteläpuolella sijaitsi Sidi Hamada -nimellä tunnettu pyhäkkö sekä avoin rukoilupaikka eli musalla.
Kaupunki laajeni 1800-luvulla pohjoisen suuntaan, kaupunginmuurin läheisyyteen. Tämän alueen rakennuksissa on käytetty materiaalina mutaa. Rakennusten sisätilat muistuttavat Pohjois-Nigerian hausakaupunkien vastaavia. Myös Agadezin moskeija rakennettiin tänä aikana uudelleen. Kaupungin eteläpuolella sijaitsi 1800-luvun kuvausten mukaan suuri muurein ympäröity savitiilirakennelma. On arveltu, että se saattoi olla esimerkiksi tuaregilinnoitus.
Agadezissa käytetty päärakennusmateriaali on nykyisin savitiili. Rakennukset ovat enimmäkseen yksikerroksisia, ja niiden katot on rakennettu halkaistuista palmunrungoista. Välittömästi kaupungin ulkopuolella sijaitsevissa tuaregileireissä sen sijaan käytetään pääasiassa kiveä rakennusmateriaalina.
Kulttuuri > Arkkitehtuuri > Nähtävyydet

Agadezin Place de la Grande Mosquéella on alun perin vuonna 1515 bankosta eli saven, kivien ja olkien sekoituksesta rakennettu moskeija, joka on laajalti Länsi-Afrikassa tunnettu. Moskeija rakennettiin uudelleen vuonna 1844 tai toisen lähteen mukaan korjattiin vuonna 1847. Moskeijan 27 metriä korkeaan minareettiin pääsee maksua vastaan. Minareetin kerrotaan olevan Afrikan korkein savitiiliminareetti. Moskeijan läheisyydessä sijaitsevat Agadezin vanhakaupunki ja sulttaaninpalatsi. Agadezissa sijaitsevat myös Tendén, Dan Fodion ja Abawagen moskeijat. Agadezin vanhankaupungin Vieux Quartier -korttelissa on edustavaa tuaregien ja hausojen savitiiliarkkitehtuuria.
Vanhassakaupungissa on myös rakennus, jossa tutkimusmatkailija Heinrich Barth asui vieraillessaan Agadezissa vuonna 1850. Nykyisin rakennus toimii museona. Myös Anastifidetin, Kel Oweyn tuaregiheimon johtajan, asumus sijaitsee vanhassakaupungissa samoin kuin esimerkiksi maison du boulanger -rakennus, jonka kaikki huoneet Senegalista kotoisin ollut Sidi Ka -niminen leipuri muutti sadunomaisiksi luoliksi. Rakennuksen katossa, seinissä ja pilareissa on kuvattuna esimerkiksi kookkaita hirviöitä ja muita ilkikurisia olioita.
Kulttuuri > Tapahtumat, juhlat ja musiikki

Agadezin länsiosassa järjestetään tuaregien kamelimarkkinoita, jotka alkavat auringon noustessa ja päättyvät sen laskiessa. Kamelimarkkinoilla myydään kameleiden lisäksi aaseja, lampaita ja vuohia. Myös Route de Bilma -tien varressa sijaitsevalla Grande Marché -torilla (kutsutaan myös nimellä Marché Moderne) kauppaa käydään auringonnoususta auringonlaskuun. Kaupunki on tunnettu taidekäsitöistään.
Agadezissa vietetään islaminuskon juhlia, kuten Ramadanin päättymistä, Id al-Adhaa eli tabaskia ja profeetta Muhammadin syntymäpäivää. Juhlat alkavat imaamin johtamalla aamurukouksella. Imaami tappaa lampaan, minkä jälkeen agadezilaiset siirtyvät koteihinsa juhla-aterialle. Aterian jälkeen kaupunkilaiset kerääntyvät sulttaaninpalatsin ja moskeijan väliselle kadulle, jossa rummuin ilmoitetaan juhlien jatkumisesta. Juhlien kohokohta on, kun miehiä nousee hevosten selkään kavalkadia varten. Kavalkadi päättyy auringon laskiessa ja jatkuu jälleen seuraavana päivänä. Kavalkadissa miehet ajavat hevosensa kovaan vauhtiin. Tabaski-juhlan aikana Agadezin kaduilla järjestetään kamelikilpailuja. Viikko tabaski-juhlan jälkeen kaupungissa järjestetään Bianou-juhla, jossa Agadez jaetaan itä- ja länsiosaan. Kumpikin osa tanssii ja soittaa erilaisia soittimia kilpaillen toisiaan vastaan.
Kaupungin Maison des Jeunes et de la Culturessa järjestetään teatteriesityksiä ja livekonsertteja. Agadezista kotoisin olevia musiikkiyhtyeitä ovat esimerkiksi hip hop -yhtye Eman Kayan sekä kitaristi Omara Mochtarin johtama tuaregimusiikkia soittava Group Bombino.
Kulttuuri > Urheilu

Agadezista on kotoisin jalkapalloseura Aigles, joka pelaa ottelunsa Stade d'Agadezilla eli Agadezin stadionilla. Stadionille mahtuu 7 000 katsojaa. Arène de lutte d'Agadez -areena puolestaan on 10 000-paikkainen. Areenalla järjestetään perinteisiä painiotteluita. Kaupungissa järjestettiin 16.– 25. helmikuuta 2007 perinteisen painin mestaruuskilpailut, johon otti osaa noin sata kilpailijaa. Katsojia tapahtumalla oli yli 20 000. Perinteinen paini on erittäin suosittua Nigerissä. Dakar-rallin reitti on kulkenut Agadezin kautta vuosina 1979, 1983–1991 ja 1997.
Aiheesta muualla

Kuvia tai muita tiedostoja aiheesta Agadez Wikimedia Commonsissa
Agadezin sijainti Aïrvuoriston eteläosissa
Saharan autiomaata Agadezin ulkopuolella
Tuaregimies rakennuksen edessä Agadezissa
Suolakaravaani matkalla Agadezista Bilmaan vuonna 1985.
Poika Agadezin laitamilla
Hautausmaa kaupungin ulkopuolella
Agadezilaisia nuoria seuraamassa Yhdysvaltain suurlähetystön sponsoroimaa hip hop -konserttia tammikuussa 2009.
Tuaregeja dromedaarien selässä Agadezissa vuonna 1991
Agadezin moskeija
Rakennus Agadezissa
Luettelo Oulun yliopiston kunniatohtoreista

Luettelossa on Oulun yliopiston kunniatohtorit vuodesta 1972 lähtien.
1972

Filosofinen tiedekunta
Filosofian kunniatohtorit:
Kekkonen, Urho Kaleva, tasavallan presidentti, LaT
Itkonen, Tuomo Antero, rovasti, TT h.c.
Karjalainen, Aarne Feliks, vuorineuvos
Vilkuna, Kustaa Gideon, Suomen Akatemian jäsen, FT
Teknillinen tiedekunta
Tekniikan kunniatohtorit:
Kaitera, Pentti Veikko, professori emeritus, TkT
Lehmus, Jaakko, vuorineuvos, DI
Meurman, Otto-I, professori, TkT h.c.
Lääketieteellinen tiedekunta
Lääketieteen ja kirurgian kunniatohtorit:
Kerppola, William, LKT
Pesonen, Niilo Natanael, lääkintöhallituksen pääjohtaja, LKT
Saalasti (os. Kallio), Kerttu, MMK
1983

Luonnontieteellinen tiedekunta
Filosofian kunniatohtorit:
Huovinen, Veikko Johannes, kirjailija
Kallio, Paavo Pauli, professori, FT (kasvitiede)
Müller, Karl Kurt, professori, Dr.rer.nat. (eläintiede) (Saksa)
Rautavaara, Eino Juhani, säveltäjä, FM
Sokolov, Vladimir Alexeyevich, professori, FT (geologia) (Neuvostoliitto)
Teknillinen tiedekunta
Tekniikan kunniatohtorit
Haavisto, Helge Otto Holger, vuorineuvos, DI
Jauho, Pekka Antti Olavi, pääjohtaja, FT
Jääsalo, Helge Iivari, pääjohtaja, merikapteeni
Pietilä, Frans Reima Ilmari, akateemikko, arkkitehti
Lääketieteellinen tiedekunta
Lääketieteen ja kirurgian kunniatohtorit:
Järvi, Osmo Henrik, professori, LKT
Martin, Julio Mario, professori, Ph.D (Kanada)
Prockop, Darwin Johnson, professori, Ph.D (USA)
Niilo RyhtäDarwin ProckopRyhtä, Niilo Mikael, maaherra, agrologi
Scheinin, Arje Nahum, rehtori, HLT
1989

Humanistinen tiedekunta
Filosofian kunniatohtorit:
Buhr, Paul Manfred, akateemikko, tohtori (DDR)
Korkeakivi, Kalle Aaro Juhani, toimitusjohtaja, LaK
Leith, William Raymond, professori, Ph.D (USA)
Meri, Veijo Väinö Valvo, kirjailija
Luonnontieteellinen tiedekunta
Filosofian kunniatohtorit:
Adam, Antal, professori, Ph.D, D. Sc. (geofysiikka) (Unkari)
Fälthammar, Carl-Gunne, professori, TkT (avaruus- ja plasmafysiikka) (Ruotsi)
Kurkela, Kauko Oiva Antero, tutkimus- ja kehitysjohtaja, FM (kemia)
Salomaa, Arto Kustaa, professori, FT (matematiikka)
Teknillinen tiedekunta
Tekniikan kunniatohtorit:
Oinas, Asko Arvid, maaherra, DI
Paananen, Ilmo Severi, kaupunginjohtaja, VTK
Pekkanen, Teuvo Matias (Matti), DI
Wierzba, Henryk Joseph, professori, Ph.D., Dr.Habil. (Puola)
Kasvatustieteiden tiedekunta
Kasvatustieteiden kunniatohtorit:
Ahtisaari, Martti Oiva Kalevi, alipääsihteeri, KkO
Halila, Aimo Oskari, professori, FT
Kekkonen, Pulmu Helena (o. s. Nousiainen), rauhankasvatusinstituutin pääsiht., TkL
Lomov, Boris Fedorovich, professori (Neuvostoliitto)
Lääketieteellinen tiedekunta
Lääketieteen kunniatohtorit:
Niemi, Mikko Ilmari, professori, LKT
Ruokola, Matti Johannes, pääjohtaja, LL
Wynne, Lyman C., professori, Ph.D. (USA)
1994

Teknillinen tiedekunta
Tekniikan kunniatohtorit:
Mannerkoski, Markku Bernt Veikko, professori, pääjohtaja, TkT
Rosenfeld, Azriel, professori, Ph.D., USA
Saarinen, Aulis Veli Artturi, tutkimus- ja kehitystoimen johtaja, TkT
Kauppatieteiden kunniatohtori:
Pekkala, Ahti Antti Johannes, maaherra
Luonnontieteellinen tiedekunta
Filosofian kunniatohtorit:
Diehl, Peter, professori, Dr.of Physics (NMR-spektroskopia), Sveitsi
Kühn, Klaus, Dr.rer.nat. (biokemia), Saksa
Laru, Tuomo Topias, kanslianeuvos, VTM (suunnittelumaantiede)
Sperlich, Diether, professori, (perinnöllisyystiede), Itävalta
Lääketieteellinen tiedekunta
Lääketieteen kunniatohtorit:
de la Chapelle, Albert, professori, LKT
Karvonen, Martti Juhani, Ph.D.
Hammaslääketieteen kunniatohtorit:
Osborne, Richard H., professori emeritus, Ph.D., USA
Terveydenhuollon kunniatohtori:
Sinkkonen, Sirkka Esteri, professori, Ph.D.
Kasvatustieteiden tiedekunta
Kasvatustieteiden kunniatohtorit:
Antila-Kaljunen, Anna-Liisa, diplomiurkuri, FM
Hägglund, Tor-Björn, professori, kirjailija, LKT
Rauhala, Lauri Matias, apulaisprofessori, FT
Rinne, Reino Aleksanteri, kirjailija
Humanistinen tiedekunta
Filosofian kunniatohtorit:
Coarelli, Filippo, professori, Italia
Päätalo, Kaarlo Alvar, professori
Nils-Aslak ValkeapäävValkeapää, Nils-Aslak, taiteilija
Widdowson, Henry George, professori, UK
1998

Humanistinen tiedekunta
Filosofian kunniatohtorit:
Aikio, Samuli, tutkija, FK, Utsjoki
Bull, Tove, Tromson yliopiston rehtori, professori, Tromso, Norja
Onnela, Samuli, Oulun maakunta-arkiston johtaja, FM, Oulu
Pohjanen, Bengt, kirjailija, FT, Överkalix, Ruotsi
Kasvatustieteiden tiedekunta
Kasvatustieteiden kunniatohtorit:
Ahola-Valo, Aleksanteri, kuvataiteilija, kasvatusajattelija, Hämeenlinna
Smith, Anne, professori, University of Otago, Dunedin, Uusi-Seelanti
Telama, Risto, professori, Jyväskylän yliopisto
Trim, John, professori emeritus, Englanti
Luonnontieteellinen tiedekunta
Filosofian kunniatohtorit:
Chakraborty, Tapash, professori, Institute of Mathematical Sciences, Madras, Intia
Klein, Heinz K., professori, State University of New York, Binghampton, Yhdysvallat
Kunau, Wolf-Hubert, professori, Ruhr-Universität-Bochum, Institut für Physiologische Chemie, Abteilung für Zellbiochemie, Bochum, Saksa
Paarma, Heikki, professori, Oulu
Lääketieteellinen tiedekunta
Terveydenhuollon kunniatohtori:
Atwood, Jan R., professori, University of Nebraska, Medical Center, Omaha, Yhdysvallat
Lääketieteen kunniatohtorit:
Drance, Stephen M., professori, University of British Columbia, Vancouver, Kanada
Mäkelä, Jouko, lääninsosiaalineuvos, FK, Oulu
Simons, Kai, professori, EMBL, Heidelberg, Saksa
Hammaslääketieteen kunniatohtori:
Whitford, Gary M., professori, School of Dentistry, Medical College of Georgia, Georgia, Yhdysvallat
Teknillinen tiedekunta
Tekniikan kunniatohtorit:
Linden, Kaj, Nokia Oy:n varatoimitusjohtaja, TKL, Helsinki
Siuruainen, Eino, Oulun läänin maaherra, FT, Oulu
Mustaniemi, Jyrki, Valmet Oy:n johtaja, DI, Jyväskylä
Sokolov, Oleg Mikhailovich, Arkangelin teknillisen korkeakoulun rehtori, professori, Arkangeli, Venäjä
Kauppatieteen kunniatohtorit:
Johansson, Per-Olov, Tukholman kauppakorkeakoulun professori, Tukholma, Ruotsi
Ursin, Martti, Kirjapaino Osakeyhtiö Kalevan toimitusjohtaja, FT, Oulu
2002

Luonnontieteellinen tiedekunta
Filosofian kunniatohtorit:
Callaghan, Terry V., professori, Iso-Britannia
Hagfors, Tor, professori emeritus, Saksa
Hautala, Hannu, luontokuvaaja, Kuusamo
Järvinen, Pertti, professori, Tampereen yliopisto
Stumpfl, Eugen F., professori emeritus, Itävalta
Teknillinen tiedekunta
Tekniikan kunniatohtorit:
Albertos, Pedro, professori, Espanja
Doermann, David, tohtori, Yhdysvallat
Kivimäki, Mikko, toimitusjohtaja, vuorineuvos, Helsinki
Kuokkanen, Lauri, toimitusjohtaja, Kempele
Oksman, Juhani, professori emeritus, Kangasala
Lääketieteellinen tiedekunta
Lääketieteen kunniatohtorit:
Grayston, J.Thomas, professori, Yhdysvallat
Haapalahti, Jouko, kehitysjohtaja, Kempele
Pettersson, Ralf F., professori, Ruotsi
Terveystieteiden kunniatohtori:
Kuittinen, Ines, terveydenhuoltoneuvos, Oulu
Hammaslääketieteen kunniatohtori:
Mayhall, John T., professori, Kanada
Humanistinen tiedekunta
Filosofian kunniatohtorit:
Hintikka, Jaakko, professori, Yhdysvallat
Linkola, Martti, intendentti, Helsinki
Sonninen, Aatto, professori, Jyväskylä
Kasvatustieteiden tiedekunta
Kasvatustieteen kunniatohtorit:
Anttila, Pauli, kouluneuvos, Oulu
Pietilä, Hilkka, vapaa tutkija, Helsinki
Taloustieteiden tiedekunta
Kauppatieteiden kunniatohtorit:
Koskela, Erkki, professori, Helsinki
Varian, Hal, professori, Yhdysvallat
2006

Humanistinen tiedekunta
Filosofian kunniatohtorit:
Carpelan, John Georg Christian, filosofian lisensiaatti, vapaaherra
Mikkola, Kaisu, yhteiskuntatieteiden maisteri, kulttuuritoimituksen päällikkö, Oulu
Zaikof, Petr (Pekka), professori, Petroskoin yliopisto, Venäjä
Kasvatustieteiden tiedekunta
Kasvatustieteiden kunniatohtorit:
Elbaz-Luwisch, Freema, apulaisprofessori, PhD, Haifan yliopisto, Israel
Gammage, Philip, professori emeritus, PhD, Nottinghamin yliopisto, Iso-Britannia
Luonnontieteellinen tiedekuntav
Filosofian kunniatohtorit:
Alatalo, Rauno, akatemiaprofessori, Jyväskylän yliopisto
Arjas, Elja, professori, Helsingin yliopisto
Chivers, Tristram, professori, Calgaryn yliopisto, Kanada
Hirschheim, Rudy, professori, Lousianan valtion yliopisto (Baton Rouge), Yhdysvallat
Taylor, Peter J., professori, Loughborough´n yliopisto, Iso-Britannia
Lääketieteellinen tiedekunta
Lääketieteen kunniatohtorit:
Jones, Peter B., professori, Cambridgen yliopisto, Iso-Britannia
Suvanto, Erkki, kunnallisneuvos, Oulu
Uitto, Jouni, professori, Thomas Jefferson -yliopisto, Yhdysvallat
Hammaslääketieteen kunniatohtori:
Andreasen, Jens O., erikoishammaslääkäri, Rigshospitalet (Kööpenhamina), Tanska
Terveystieteiden kunniatohtori:
Mičetić-Turk, Dušanka, professori, Mariborin yliopisto, Slovenia
Taloustieteiden tiedekunta
Kauppatieteiden kunniatohtorit:
Livnat, Joshua, professori, PhD, New Yorkin yliopisto (Stern School of Business), Yhdysvallat
Pörhö, Matti, kauppaneuvos, ekonomi, Oulu
Shefrin, Hersh, professori, PhD, Santa Claran yliopisto, Yhdysvallat
Teknillinen tiedekunta
Tekniikan kunniatohtorit:
Alfjerov, Zhores, tohtori, akateemikko, nobelisti, Ioffe-instituutti, Venäjä
Kansanen, Niilo, insinöörieversti evp.,DI,
Mäkinen, Matti K., professori, arkkitehti, Rakennushallituksen aiempi pääjohtaja, tekniikan lisensiaatti
Paulin, William, professori, PhD, Kalifornian yliopisto (San Diego), Yhdysvallat
Siltari, Olavi, Outokumpu Oyj:n (Tornion terästehdas) pitkäaikainen johtaja, tekniikan lisensiaatti
2009

Humanistinen tiedekunta
Filosofian kunniatohtorit:
Aikio, Pekka, saamelaiskäräjien entinen puheenjohtaja
Tanner, Markku, Suomen Kotiseutuliiton toiminnanjohtaja
Kasvatustieteiden tiedekunta
Kasvatustieteen kunniatohtorit:
Jurvakainen, Terttu, taiteilija
Vapaavuori, Urho, filosofian lisensiaatti, yliopiston lehtori (emeritus)
Luonnontieteellinen tiedekunta
Filosofian kunniatohtorit:
Clark, Andrew, professori, Cornellin yliopisto, Ithaca, NY, Yhdysvallat
French, Andrew S., professori, Dalhousien yliopisto, Halifax, Kanada
Rombach, H. Dieter, professori, Kaiserslauternin teknillinen yliopisto, Saksa
Saarnisto, Matti, professori, pääsihteeri, Suomalainen Tiedeakatemia
Yrjänheikki, Erkki, johtaja, sosiaali- ja terveysministeriö
Zhu, Yuxian, professori, Pekingin yliopisto, Kiina
Lääketieteellinen tiedekunta
Lääketieteen kunniatohtorit:
Myerburg, Robert, professori, MiamiUniversityMedicalSchool, Yhdysvallat
Neff, Thomas B., toimitusjohtaja, FibroGen, Inc., Yhdysvallat
Hammaslääketieteen kunniatohtori:
Fejerskov, Ole, professori, Aarhusin yliopisto, Tanska
Filosofian kunniatohtori:
Katila, Toivo, professori (emeritus), Espoo
Taloustieteiden tiedekunta
Kauppatieteiden kunniatohtorit:
Hassard, John, professori, Manchesterin yliopisto, Iso-Britannia
Johnston, Wesley J., professori, Georgia State University, Yhdysvallat
Lantto, Ilkka, kauppaneuvos, Katri Antell Oy, Oulu
Teknillinen tiedekunta
Tekniikan kunniatohtorit:
Hulkko, Juha, diplomi-insinööri, hallituksen jäsen, Elektrobit Oyj
Tuller, Harry L., professori, MIT, Yhdysvallat
Vidgrén, Einari, teollisuusneuvos, Ponsse Oyj
Virta, Kari, professori, arkkitehti